साहित्य समाज का दर्पण होता है। साहित्य किसी भी काल का हो, उनमें समाज का यथार्थ चित्राण होता है । लेखक समाज के साथ अपना तादात्म्य स्थापित करता है और फिर समाज का निरीक्षण कर उसमें व्याप्त बुराईयों को निकालने का प्रयास करता है । साहित्य के माध्यम से ही लेखक पाठक के मन को जागृत कर उसमें समाज के प्रति संघर्ष करने की प्रेरणा प्रदान करता है । रामदरश मिश्र का कथन है कि ‘ साहित्य का मूल सम्बन्ध मानव की संवेदना से है । बिना संवेदना के साहित्य नहीं बनता, चाहे उसमें बुद्धिवाद का कितना ही ऊहापोह क्यों न हो। …. साहित्य सृष्टि एक जटिल प्रक्रिया है, जिसमें सौन्दर्य चेतना, भाव-बोध्, मूल्य-बोध्, जीवन-चिंतन सभी संक्षिप्त रूप से प्रस्तुत होता है ।‘